**Ministru kabineta noteikumu projekta**

 **„Grozījums Ministru kabineta 2011.gada 6.decembra noteikumos Nr.945**

**„Par Latvijas Republikas valdības un Ziemeļatlantijas līguma organizācijas saprašanās memorandu par sadarbību informācijas tehnoloģiju aizsardzībā””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar 2011.gada 1.februāra Informācijas tehnoloģiju drošības likumu (turpmāk – IT drošības likums), Aizsardzības ministrija kā vadošā valsts pārvaldes iestāde valsts aizsardzības nozarē nodrošina Informācijas tehnoloģiju drošības incidentu novēršanas institūcijas un Nacionālās informācijas tehnoloģiju drošības padomes (turpmāk – Padomes) darbu. Saskaņā ar Ministru kabineta 2014.gada 21.janvāra rīkojumu Nr.40 „Par pamatnostādnēm „Latvijas kiberdrošības stratēģija 2014.-2018.gadam”” apstiprināto pamatnostādņu „Latvijas kiberdrošības stratēģija 2014.-2018.gadam” 4.1.apakšnodaļā noteikto, Aizsardzības ministrija koordinē informācijas tehnoloģiju drošības un aizsardzības politikas veidošanu un īstenošanu, kā arī līdzdarbojas starptautiskās sadarbības nodrošināšanā.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2011.gada 6.decembra noteikumu Nr.945 „Par Latvijas Republikas valdības un Ziemeļatlantijas līguma organizācijas saprašanās memorandu par sadarbību informācijas tehnoloģiju aizsardzībā” 4.punkts nosaka Satiksmes ministriju kā par kontaktinformācijas nodrošināšanu atbildīgo institūciju un Padomes priekšsēdētāju kā par galveno kontaktpersonu informācijas tehnoloģiju aizsardzības politikas un koordinācijas jautājumos, taču saskaņā ar 2013.gada 6.novembrī Saeimā pieņemtajiem grozījumiem IT drošības likumā no 2014.gada 1.janvāra padomes darbu nodrošina Aizsardzības ministrija.Saskaņā ar 2012.gada 1.novembrī Saeimā pieņemtajiem grozījumiem IT drošības likumā, no 2013.gada 1.janvāra par Informācijas tehnoloģiju drošības incidentu novēršanas institūcijas (turpmāk – CERT.LV) darbības nodrošināšanu ir atbildīga vadošā valsts pārvaldes iestāde valsts aizsardzības nozarē – Aizsardzības ministrija. Attiecīgi memoranda saistību izpildīšanai kā koordinējošo institūciju ir nepieciešams norādīt Aizsardzības ministriju.Ņemot vērā minēto, Ministru kabineta 2011.gada 6.decembra noteikumos Nr.945 „Par Latvijas Republikas valdības un Ziemeļatlantijas līguma organizācijas saprašanās memorandu par sadarbību informācijas tehnoloģiju aizsardzībā” nepieciešams izdarīt šādu grozījumu, vārdus „Satiksmes ministrija” aizstājot ar vārdiem „Aizsardzības ministrija”. |
| 3. | Projekta izstrādē iesaistītās institūcijas | Aizsardzības ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iestādes, kuru kontaktpersonas ir noteiktas saprašanās memorandā paredzēto saistību izpildei – CERT.LV, Satversmes aizsardzības birojs, Nacionālo bruņotie spēki. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts neparedz izmaiņas administratīvajās izmaksās. |
| 4. | Cita informācija | Nav. |

Anotācijas III, IV, V, VI sadaļa – projekts šīs jomas neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neparedz izmaiņas esošajās pārvaldes funkcijās un institucionālajā struktūrā. Projekta izpildi nodrošinās Aizsardzības ministrijas Nacionālās kiberdrošības politikas koordinācijas nodaļa, kura pilda arī Padomes sekretariāta funkcijas. |
| 3. | Cita informācija |  Nav. |

Aizsardzības ministra vietā –

zemkopības ministrs J.Dūklavs

Valsts sekretāra p.i. I.Dreģe

31.07.2014 11:18

453

E.Neimane, 67335353

Elina.Neimane@mod.gov.lv